text: Efterlyst mand fortsat ikke fundet
  11 maj 2015 kl. 07.35
  Sydøstjyllands Politi leder stadig efter den 56 årige Viggo Hansen.
  Her mandag formiddag har politiet ikke modtaget henvendelser, der har ført dem på sporet af den efterlyste mand.
  Viggo Hansen forlod sit hjem i Bøgballe ved Uldum natten til søndag i nedtrykt sindstilstand.
  Viggo Hansen er muligvis kørende i en Land Rover Defender fra 2000 med registreringsnummer FA81369.
  Han er almindelig til kraftig af bygning og han har kort gråligt hår og bærer briller.
  Oplysninger i sagen kan gives til politiet på 114
  